**Nota informativă**

**la proiectul hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016**

1. **Condiţii ce au impus elaborarea proiectului**

Proiectul hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 a fost elaborat în scopul reglementării modului de achitare a suplimentului la salariu pentru performanţe profesionale individuale în muncă în Asistența Medicală Primară în vederea îmbunătățirii indicatorilor de sănătate a populației și eficientizării utilizării resurselor financiare disponibile.

De menționat, că mecanismul nou de salarizare, aprobat prin Hotărârea Guvernului nr.837 din 06 iulie 2016, este bazat pe calitatea muncii depuse. Astfel, venitul salarial al angajaţilor din instituţiile medico-sanitare publice, încadrate în sistemul asigurării obligatorii de asistenţă medicală, se compune din: partea fixă a salariului, partea variabilă a salariului, alte norme şi garanţii salariale, ajutorul material.

Partea variabilă a salariului reprezintă un supliment de plată la partea fixă a salariului, stabilit pentru competenţe profesionale, inclusiv şi nivelul de realizare a indicatorilor de performanţă.

Indicatorii în Asistența Medicală Primară urmăresc creşterea performanţei medicului de familie și echipei sale în depistarea precoce, supravegherea și tratamentul hipertensiunii arteriale, diabetului zaharat, cancerului, tuberculozei conform protocolului etc., acestea fiind principalele cauze pentru majoritatea cazurilor de decese și dizabilitate.

Indicatorii de performanță în Asistența Medicală Primară sunt bazați pe rezultat, fiind stabilite ținte concrete pentru fiecare din ei.

Reieșind din complexitatea indicatorilor de performanță în Asistența Medicală Primară, importanța obținerii unui rezultat, inclusiv efectuarea manuală a evidenței acestora, pe suport de hîrtie, aceștea sînt monitorizați, evaluați și raportați trimestrial.

Totodată, potrivit prevederilor Hotărârii Guvernului nr.837 din 06 iulie 2016, achitarea suplimentului la salariu pentru performanţe profesionale individuale în muncă se efectuează lunar în baza rezultatelor constatate în urma evaluării performanţelor profesionale a muncii personalului instituţiei medico-sanitare.

În acest context, reieșind din necesitatea reglementării aspectelor ce țin de achitarea suplimentului la salariu pentru performanţe profesionale individuale în muncă pentru Asistența Medicală Primară, pentru a diminua povara instituțională pentru monitorizarea, evaluarea și raportarea acestora, Ministerul Sănătății, Muncii și Protecției Sociale propune modificări și completări în Hotărârea Guvernului nr.837 din 06 iulie 2016, cu reglementarea achitării trimestriale a suplimentului la salariu.

**În scopul neadmiterii încălcărilor privind acordarea ajutorului material angajaţilor IMSP în cazul stipulării în contractele colective de muncă a unor sume ce depăşesc limita fondului de salarizare, aprobat conform prevederilor pct.8 din Regulament, se propune pct.25 al acestuia de expus în următoarea redacţie: „25. Angajatorul este în drept să acorde anual salariaţilor un ajutor material în modul şi condiţiile prevăzute de contractul colectiv de muncă şi/sau de actele normative în vigoare în limita fondului de salarizare al instituţiei". Redacţia respectivă este în concordanţă cu prevederile art.1651 din Codul Muncii.**

**Concomitent, reieșind din complexitate, necesitatea organizării condițiilor pentru îndeplinirea indicatorilor de performanţă, monitorizarea și raportarea acestora, Ministerul Sănătății, Muncii și Protecției Sociale propune reglementarea stabilirii suplimentelor la salariu trimestrial, personalului de conducere din asistența medicală primară, pentru organizarea și monitorizarea permanentă a activităţilor desfăşurate de către personalul instituției subordonate pentru îndeplinirea indicatorilor de performanțe profesionale individuale în muncă, în modul stabilit de Ministerul Sănătății, Muncii și Protecției Sociale și Compania Națională de Asigurări în Medicină.”**

Monitorizarea activităţilor desfăşurate de către personalul instituţiei pentru îndeplinirea indicatorilor de performanţă profesionale individuale în muncă reprezintă un volum de lucru, care se efectuează permanent, contribuind prin aceasta la realizarea indicatorilor și la excluderea cazurilor de nevalidare a acestora de către Compania Națională de Asigurări în Medicină.

Achitarea suplimentului la salariu este reglementată prin ordinul aprobat de către Ministerul Sănătății, Muncii și Protecției Sociale și Compania Națională de Asigurări în Medicină si se efectuează în limita sumelor disponibile pentru plata indicatorilor de performanță.

**2. Principalele prevederi ale proiectului, locul în sistemul de acte normative**

Principalele prevederi ale proiectului hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 :

Cu privire la modificarea şi completarea Hotărârii Guvernului nr. 1372 din 23 decembrie 2005 sînt următoarele:

1) substituirea cuvintele „Ministerul Sănătății” cu cuvintele „Ministerul Sănătății, Muncii și Protecției Sociale”, la forma gramaticală corespunzătoare;

2) reglementarea achitării suplimentului la salariu pentru competenţe profesionale, inclusiv şi nivelul de realizare a indicatorilor de performanţă pentru Asistența Medicală Primară trimestrial;

3) reglementarea stabilirii suplimentelor la salariu, personalului de conducere din asistența medicală primară, pentru organizarea și monitorizarea permanentă a activităţilor desfăşurate de către personalul instituției subordonate pentru îndeplinirea indicatorilor de performanțe profesionale individuale în muncă.

**3. Argumentarea şi gradul compatibilităţii proiectului cu legislaţia comunitară**

Proiectul hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 a fost elaborat în conformitate cu prevederile Legii Nr. 1585-XIII din 27.02.1998 Cu privire la asigurarea obligatorie de asistenţă medicală şi Legii nr. 411-XIII din 28 martie 1995 ocrotirii sănătăţii.

**4. Fundamentarea economico-financiară**

 Realizarea prevederilor hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 nu necesită surse financiare suplimentare, acestea fiind prevăzute pentru achitare în bugetul fondurilor asigurării obligatorii de asistență medicală, destinate Asistenței Medicale Primare.

**5. Materiale informative şi analitice**

Materiale analitice şi informative la prezentul proiect nu sunt anexate.

**6. Numele participanţilor la elaborarea proiectului**

La elaborarea proiectului hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 au participat reprezentanţii Ministerului Sănătăţii, Companiei Naţionale de Asigurări în Medicină, reprezentanţii instituţiilor medico-sanitare.

Proiectul hotărîrii Guvernului Cu privire la modificarea și completarea Hotărârii Guvernului nr.837 din 06 iulie 2016 a fost definitivat în baza avizelor Ministerului Economiei și Infrastructurii, Ministerului Finanțelor, Companiei Naţionale de Asigurări în Medicină, Federației Sindicale Sănătatea din Moldova și se remite pentru expertizare în modul stabilit.

  **Ministru Stela GRIGORAȘ**